CELEX: 62015CN0506
Language: el
Date: 2015-09-23 00:00:00
Title: Υπόθεση C-506/15 P: Αίτηση αναιρέσεως που άσκησε στις 23 Σεπτεμβρίου 2015 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (πέμπτο τμήμα) στις 15 Ιουλίου 2015 στην υπόθεση T-561/13, Ισπανία κατά Επιτροπής

16.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 381/24
            
         Αίτηση αναιρέσεως που άσκησε στις 23 Σεπτεμβρίου 2015 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (πέμπτο τμήμα) στις 15 Ιουλίου 2015 στην υπόθεση T-561/13, Ισπανία κατά Επιτροπής
   (Υπόθεση C-506/15 P)
   (2015/C 381/26)
   Γλώσσα διαδικασίας: η ισπανική
   
      Διάδικοι
   
   
      Αναιρεσείον: Βασίλειο της Ισπανίας (εκπρόσωπος: M. A. Sampol Pucurull)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Το αναιρεσείον ζητεί από το Δικαστήριο:
   
               —
            
            
               εν πάση περιπτώσει, να κάνει δεκτή την αναίρεση και να αναιρέσει εν μέρει την απόφαση του Γενικού Δικαστηρίου της 15ης Ιουλίου 2015 στην υπόθεση T-561/13.
            
         
               —
            
            
               να αναιρέσει εν μέρει την προσβαλλόμενη απόφαση καθόσον αποκλείει τις δαπάνες στις οποίες υποβλήθηκε το Βασίλειο της Ισπανίας στο πλαίσιο της ενισχύσεως για αντισταθμιστικές αποζημιώσεις (ICDN) του προγράμματος αγροτικής αναπτύξεως 2007-2013 της Γαλικίας ύψους 7 57  968,97 ευρώ, οι οποίες αφορούσαν «φυσικά μειονεκτήματα»,
            
         
               —
            
            
               εν πάση περιπτώσει, να καταδικάσει την αντίδικο κατ’ αναίρεση στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   
      Πρώτος λόγος: Με τον πρώτο λόγο αναιρέσεως το Βασίλειο της Ισπανίας υποστηρίζει ότι το Γενικό Δικαστήριο υπέπεσε σε πλάνη περί το δίκαιο καθόσον δεν έλαβε υπόψη αυτεπαγγέλτως ουσιώδη παράβαση τύπου, καθώς η Ευρωπαϊκή Επιτροπή εξέδωσε την επίμαχη απόφαση εκπρόθεσμα.
   
      Δεύτερος λόγος: Με τον δεύτερο λόγο αναιρέσεως το Βασίλειο της Ισπανίας υποστηρίζει ότι υπέπεσε σε πλάνη περί το δίκαιο λόγω παραβάσεως των άρθρων 10 και 14 του κανονισμού (ΕΚ) 1975/2006 (1) της Επιτροπής, της 7ης Δεκεμβρίου 2006, για τη θέσπιση λεπτομερών διατάξεων εφαρμογής όσον αφορά την εφαρμογή διαδικασιών ελέγχου καθώς και την πολλαπλή συμμόρφωση σε σχέση με μέτρα στήριξης της αγροτικής ανάπτυξης και του άρθρου 35 του κανονισμού (ΕΚ) 796/2004 (2) της Επιτροπής της 21ης Απριλίου 2004, σχετικά με τη θέσπιση λεπτομερών κανόνων για την εφαρμογή της πολλαπλής συμμόρφωσης, της διαφοροποίησης και του ολοκληρωμένου συστήματος διαχείρισης και ελέγχου που προβλέπονται στον κανονισμό (ΕΚ) 1782/2003 του Συμβουλίου για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς, καθόσον το Γενικό Δικαστήριο έκρινε ότι τα άρθρα αυτά υποχρέωναν τις ισπανικές αρχές να προβούν σε απογραφή των ζώων στο πλαίσιο των επιτόπιων ελέγχων.
   
      (1)  ΕΕ L 368, σ. 74.
   
      (2)  ΕΕ L 141, σ. 18.